**Slavko Petrič**

# Referat na temo Martin Krpan, podan na simpoziju v Novi vasi na Blokah

Pri mojem prvem sklopu raziskav s ciljem, da ugotovim od kod je Martin Krpan doma, odnosno da ugotovim ali je Martin Krpan Bločan ali je Pivčan, sem predvsem analiziral podatke, ki jih navaja Silvo Fatur v svoji 21 strani dolgi razpravi z naslovom Martin Krpan-slavinski faran. S to razpravo hoče avtor dokazati, da je Martin Krpan Pivčan. Ugotovil sem, da je avtor v tej razpravi vsa ljudska pripovedovanja vzel za resnične, ne da bi navedel en sam dokaz o resničnosti teh podatkov, pa tudi drugi podatki so »iz trte zviti«. V svoji knjigi z naslovom Boj za Krpanovo dediščino sem predvsem podal analize podatkov, ki jih navaja avtor te razprave. V knjigi so tudi podatki mojih ugotovitev,da je bila vas Sveta Trojica na Blokah v času mojih raziskav, kakor tudi v času ko je Levstik pisal povest o Krpanu, edina vas v Sloveniji s tem imenom. Vas Vrh pa se nahaja, po navedbi avtorja povesti, v bližini te vasi. Z najdbo vasi Sveta Trojica sem dokazal, da je bil Martin Krpan Bločan.

Po podatkih Leksikona slovenskih krajevnih imen je v Sloveniji samo eno naselje (vas) z imenom Sveta Trojica in se nahaja na severozahodnem predelu Bloške planote. Nadalje sta v Sloveniji dva zaselka z imenom Sveta Trojica, od katerih je eden v Halozah in drugi pri Malih Laščah na Dolenjskem ter dve gori od katerih je ena pri Podnanosu in ena na Pivškem. V Sloveniji je tudi devetintrideset cerkva posvečenih sv. Trojici. Naselij, zaselkov in gora je tako v Sloveniji skupaj pet. Če k temu številu prištejemo še devetintrideset cerkva, je tako na Slovenskem skupaj petinštirideset poimenovanj Sveta Trojica. Avtor razprave Martin Krpan –slavinski faran, ki se tudi sklicuje na Leksikon slovenskih krajevnih imen, pa navaja da je v Sloveniji sedemnajst poimenovanj Sveta Trojica, od tega je le eno naselje vas in to Sveta Trojica v Slovenskih goricah, ostalih šestnajst poimenovanj Sveta Trojica pa so zaselki in gore. Razlika med mojimi podati o skupnem številu naselij, zaselkov in gora in podatki avtorja razprave znaša dvanajst (17-5=12). Le kje je avtor dobil te podatke in s kakšnim namenom avtor navaja Sveto Trojico v Slovenskih goricah, ko pa se išče le Svete Trojice. Z vso verjetnostjo lahko trdim, da je Silvo Fatur namenoma degradiral vas Sveto Trojico na Blokah v zaselek. To potrjuje tudi dejstvo, da je avtor v članku objavljenem v Notranjsko-kraških novicah navedel, da je Sveta Trojica na Blokah navaden zaselek. S tem je hotel povedati,da se Sveta Trojica na Blokah ne more upoštevati pri iskanju domovanja Martina Krpana. Ko je Fran Levstik pisal povest o Martinu Krpanu je morala biti Sveta Trojica srednje velika vas, saj je imela leta 1910 petdeset prebivalcu, sedaj živi v vasi osem ljudi. Le kdo naj bi potem verjel podatku, da je Martin Krpan doma iz vasi Vrh pri zaselku Sveta Trojica. Ker se vas Sveta Trojica na Blokah nebi našla, potem bi preostal le še edini izmišljen podatek, da je Martin Krpan doma iz Vrha pri cerkvi sv. Trojice na vrhu griča Lonica na Pivškem.

Fran Levstik je v svoji povesti o Martinu Krpanu navedel, da na Notranjem stoji vas , Vrh po imenu in ker je bil Martin Krpan doma z Vrha pri Sveti Trojici, je morala biti tudi Sveta Trojica vas in ne zaselek. Če hočemo namreč lego določenega naselja-vasi natančno določiti, navedemo bližnje naselje višjega ali enakega ranga, ne moremo pa navesti bližnjega zaselka, cerkve ali hriba. Tako ne bi bilo logično, če bi rekli, vas Vrh pri zaselku Sveta Trojica.

Vas Vrh in hiša v tej vasi, ki sem ju našel s svojimi raziskovanji, se nahajata, kot sem že navedel, na severozahodnem delu Bloške planote. Tu je živel Levstikov literarni junak Martin Krpan. Vas se nahaja približno na sredini razdalje med starim gradom Nadlišek na vrhu Nadliškega griča in grajsko pristavo na Pajkovem, odnosno novim gradom Nadlišek (New Nadlischek) na Pajkovem. Predvideva se, da je Martin Krpan živel v času od leta 1680 do leta 1750 in ker so Turjaški dogradili novi grad na Pajkovem leta 1686 in takrat opustili stari grad na vrhu griča Nadlišek, je Martin Krpan tako deloval v času ko so Turjaški živeli v novem gradu na Pajkovem. Ker je Martin Krpan živel v hiši last turjaških grofov, zato se ni ukvarjal s kmetijstvom in ni bil kmet. Ker je živel v hiši, last Turjaških grofov, ki je bila odmaknjena od gradu in grajske pristave lahko predvidevamo,da je bil grajski uslužbenec. Kakšne zadolžitve je imel na gradu lahko samo ugibamo. Ljudsko izročilo pravi, da je bil mežnar v kapeli sv. Urha, ki je stala poleg razvaline starega gradu na Nadliškem griču, odnosno po prezidavi te kapele v cerkev približno leta1740, mežnar v tej cerkvi. Možno je, da je oskrboval s poceni kuhinjsko soljo in z angleško soljo (grenka sol) Turjaške grofe. Nikakor ni spadal v rang grajskih delavcev, hlapcev in dekel, ki so živeli v osmih hišah grajske pristave na Pajkovem, katerih lastnik je bil grof.

Martin Krpan je po vsej verjetnosti tovoril na svoji kobilici kuhinjsko sol. Avstrijska država je namreč leta 1701 zvišala ceno soli, tako, da je bila cena soli v njenih skladiščih v Kopru in na Reki več kot desetkrat višja kot je bila cena soli v beneškem Trstu in beneških istrskih mestih. Martin Krpan je s tovorjenjem kuhinjske soli, ki jo je nabavil na beneški strani avstrijske meje, zelo dobro zaslužil, posebno še, ker se je pri tovorjenju izogibal carinskim postajam in mu ni bilo treba plačati carine. Nikakor pa ni tovoril navadni soliter (kalijev nitrat), ki je ena od vrst angleške soli in je služil za vojaške namene. Za ta navadni soliter Marin Krpan tudi ne bi imel trga, država pa je strogo nadzirala promet s tem strateškim vojaškim materialom. Lahko pa je Martin Krpan poleg kuhinjske soli občasno tovoril,seveda, v količinah potreb in možnostjo prodaje, drugo vrsto angleške soli, to je grenko sol ali epsomit (magnezijev sulfat), ki se je uporabljala predvsem za zdravstvene namene. Grenko sol so si, zaradi visoke cene, lahko privoščili samo ljudje višjega sloja, nikakor pa ne kmetje. Tako je imel Martin Krpan pri prodaji angleške soli (grenka sol) močno omejen trg.

V prvem sklopu svojih raziskav sem dokazal, da Martin Krpan ni bil doma iz Pivškega, kakor trdijo Pivčani, ampak je bil doma na severnem predelu Bloške planote. Našel sem vas Sveta Trojica, blizu katere je bil doma Martin Krpan. V drugem sklopu raziskovanj sem iskal vas Vrh in jo tudi našel. Pri tem delu so mi bile najbolj v pomoč stare in novejše geodetske karte in sama Levstikova povest o Martinu Krpanu.

Martin Krpan je Brdavsu pred njegovim obglavljenjem na Dunaju rekel,naj le zmoli kakšen očenašek ali dva in svojih grehov naj se malo pokesa, spovedal se ne bo več, namreč nima časa dolgo odlašati, ker se mu mudi domov za peč in tudi komaj čaka, da bo zopet slišal zvon, ki poje na Vrhu pri Sveti Trojici.

V vasi Sveta Trojica je bil sedež župnije Sveta Trojica, kakor je tudi sedaj in ima dve podružnični cerkvi, to je cerkev sv. Miklavža na Ulaki in cerkev sv. Urha na Nadliškem griču. Martin Krpan zaradi oddaljenosti ulaške cerkve sv. Miklavža od Nadliškega griča, kjer je bil doma,ni mogel poslušati tega zvona. Od doma pa je lahko poslušal zvon iz cerkve sv. Urha na Nadliškem griču. Fran Levstik v povesti navaja, da stoji cerkev na Vrhu (grič Sveti vrh, grič Vrh, Nadliški grič), Martin Krpan pa je tudi doma iz Vrha. Po navedbi Fran Levstika je bil Martin Krpan tako doma na območja Nadliškega griča, toda iz podatkih protokola zemljiških parcelFranciscejskega katastra je razvidno,da so bile vse parcele na Nadliškem griču leta 1823 v lasti Turjačanov in zato tam ni mogla stati vas Vrh. Kje naj sedaj iščemo na območju Nadliškega griča vas Vrh in hišo v kateri je živel Martin Krpan? Pri detajlnem pregledu kart franciscejskega katastra iz leta 1823 sem ugotovil, da se nahajata na območju Nadliškega griča dve zidani stavbi, to sta cerkev sv. Urha in stanovanjska hiša na levi strani sedaj zaraščene poti, ki pelje od cerkve sv.Urha na grajsko pristavo na Pajkovem. Najdba te hiše je v skladu z navedbo Frana Levstika o lokaciji Krpanovega doma. Toda kje je sedaj Krpanova vas Vrh? Na Blokah so v glavnem vasi z majhnim številom hiši. Po podatkih iz leta1952 so imelekar štiri vasi samo po eno hišo.Tako je tudi vas, kjer je živel Martin Krpan imela samo eno hišo. Glede na to, ker je hiša, odnosno vas, stala na graščinski zemlji, se uradno ni mogla imenovala vas Vrh. Ljudje so to vas, klub temu, imenovali vas Vrh, za kar je več dokazov. Tako je na Vrhu delovala pomožna šola, v vas Andrejčje pa se je priženil Andrej z Vrha.

Pred izgradnjo železniške proge Ljubljana –Trst leta 1857 je potekal med zahodno Dolenjsko in Blokami obojestranski precejšen osebni in tovorni promet. Predvidevam, da se je Martin Krpan pridružil eni od skupin domačinov, ki so šli na božjo pot k Sveti Trojici na Bloke. Pot jih je vodila preko soteske Iška do 800 m visoko ležeče vasi Zavrh. Od tu so se povzpeli za 57 metrov na vrh griča z imenom Sveti vrh (Vrh, Nadliški grič) kjer se je nahajala cerkev sv. Urha in razvaline Nadliškega gradu. Od tu se je pot spustila navzdol do hiše v katero je Fran Levstik umestil svojega literarnega junaka Martina Krpana. Možno je, da je tedaj v tej hiši živel človek podoben Levstikovemu literarnemu junaku. Pot se je od tu nadaljevala navzdol mimo grajske pristave in novega gradu Nadlišek na Pajkovem do velike in lepe, gotske božjepotne cerkve sv. Trojice v vasi Sveta Trojica. Cerkev so ukazali zgraditi Turjaški na kraju prikazovanj, z namenom, da bo postala božjepotna cerkev in je bila dograjena leta 1686.

Tone Urbas, sodnik v Cerknici, je leta 1997 na osnovi ustnega izročila in s pomočjo domačinov in ki so mu pokazali razvaline hiše v kateri naj bi živel Martin Krpan, našel Krpanovo domovanje. Tone Urbas o najdbi ni podal nobenega poročila in nobenega dokaza, da je podatek resničen. Zanimivo je, da so to iste razvaline hiše, ki sem jih našel tudi sam pri svojih raziskavah in iskanju Krpanove vasi Vrh.

V svoji knjigi z naslovom Boj za Krpanovo dediščino, ki je izšla leta 2011, sem na osnovi skromnih pripomočkov, ki sem jih imel na razpolago (Levstikova povest o Martinu Krpanu in topografska karta M 1 : 5000) navedel mišljenje,da je dom Martina Krpana na vzhodnem podnožju Nadliškega griča. Dejansko pa se,kot sem z novimi obsežnejšimi raziskavami ugotovil, vas Vrh z domačijo Martina Krpana nahaja 550 m zahodneje, na zahodnem pobočju Nadliškega griča.

Nova vas 18. aprila 2015